ลือชัย งามสม

**ลือชัย งามสม** หรือ **ดุก คาราบาว** (4 พฤษภาคม พ.ศ. 2496 - 18 มีนาคม พ.ศ. 2567) เป็นมือคีย์บอร์ด ของวงคาราบาว ร่วมงานกับวงคาราบาวตั้งแต่อัลบั้ม วิชาแพะ ในปี พ.ศ. 2534 จนถึง พ.ศ. 2567 นอกจากนี้ยังเล่นคีย์บอร์ดในอัลบั้มเดี่ยวชุดหลัง ๆ ของ ยืนยง โอภากุล หรือ แอ๊ด คาราบาว

## ประวัติ
ดุก คาราบาว จบการศึกษาจากโรงเรียนสัตหีบ  จังหวัดชลบุรี จากนั้นจึงศึกษาต่อด้านดนตรี ที่โรงเรียนดนตรีสยามกลการ กรุงเทพมหานคร โดยเข้าร่วมวงดนตรีอาชีพครั้งแรกกับวงที่ชื่อสไปเดอร์ ตระเวนเล่นตามที่ต่าง ๆ จากนั้นอีก 5 ปีต่อมา ในปี พ.ศ. 2519 จึงร่วมก่อตั้งวงดนตรีที่ชื่อมิชชั่น ร่วมกับ ปรีชา ชนะภัย (เล็ก คาราบาว ) และสุเทพ ปานอำพัน (เอ็ดดี้ ผู้ซึ่งต่อมากลายเป็นมือเบส วงซูซู) 

หลังจากเล็กได้ย้ายไปอยู่กับวงเพรสซิเดนท์ ทำให้ในเวลาต่อมามิชชั่น ตัดสินใจยุบวงในปี พ.ศ. 2525 และดุก ก็ย้ายไปเล่นให้วงแคนดี้ในช่วงสั้น ๆ ต่อมาจึงก่อตั้งวง ทราน สยามขึ้นในปี พ.ศ. 2526 และได้รับรางวัลรองแชมป์อันดับ 1 ถ้วยพระราชทานการประกวดวงดนตรี 350 วง ทั่วประเทศ ในปี พ.ศ. 2527

ปี พ.ศ. 2530 ออกจากวงทรานสยาม โดยศึกษาด้าน Sequencer กับเล็ก และได้ร่วมงานกับศิลปินหลาย ๆ คน เช่น หงา คาราวาน, พงษ์เทพ กระโดนชำนาญ, ธงไชย แมคอินไตย์

ปี พ.ศ.  2534 ได้ร่วมงานกับ คาราบาวเป็นครั้งแรก โดยการชักชวนของเล็กในช่วงที่สมาชิกคาราบาวในขณะนั้นแยกตัวออกมาหลายคน โดยทำหน้าที่เล่นคีย์บอร์ด ในอัลบั้ม วิชาแพะ และได้เป็นสมาชิกอย่างเป็นทางการของวงในชุด สัจจะ ๑๐ ประการ โดยบทบาทในวงของดุกจะเป็นมือคีย์บอร์ดและแอคคอร์เดียน โดยไม่ได้เป็นนักร้องหลัก แต่ทำหน้าที่ประสานเสียง แต่ก็มีบางเพลงในสตูดิโออัลบั้มหรืออัลบั้มพิเศษของสมาชิกในวง ที่ดุกเป็นนักร้องหลักให้ เช่น "นักรักตัวจริง" ในอัลบั้ม เรา...คนไทย ของ เล็ก ในปี พ.ศ. 2534 , "ร่มนักรัก"ในอัลบั้ม ภูผาหมอก  ของ เล็ก ปรีชา ชนะภัย ในปี 2535 หรือ โลกร้อน ในอัลบั้ม ลูกลุงขี้เมา ในปี พ.ศ. 2550 เป็นต้น เนื่องจากมีน้ำเสียงเจ้าเล่ห์ ฟังดูคล้ายคนขี้เล่น อารมณ์ดีตลอดเวลา จึงทำให้ดุกมีบทบาทเป็นเสมือนสีสันของวงเมื่อแสดงคอนเสิร์ตเช่นเดียวกับ อ.ธนิสร์ ศรีกลิ่นดี ในอดีต

ชีวิตส่วนตัว สมรสแล้ว นอกจากการเป็นนักดนตรี และมีห้องบันทึกเสียง รับอัดรายการแล้วยังรับจัด event อีกด้วย

ดุก คาราบาว เสียชีวิตด้วยโรคหัวใจวาย เมื่อวันที่ 18 มีนาคม พ.ศ. 2567 รวมอายุ 70 ปี

## ผลงาน

### คาราบาว

* วิชาแพะ (พ.ศ. 2534)
* สัจจะ ๑๐ ประการ (พ.ศ. 2535)
* ช้างไห้ (พ.ศ. 2536)
* รุ่นคนสร้างชาติ (พ.ศ. 2537)
* แจกกล้วย (พ.ศ. 2538)
* เส้นทางสายปลาแดก (พ.ศ. 2540)
* เช' ยังไม่ตาย (พ.ศ. 2540)
* อเมริกันอันธพาล (พ.ศ. 2541)
* พออยู่พอกิน (พ.ศ. 2541)
* เซียมหล่อตือ หมูสยาม (พ.ศ. 2543)
* สาวเบียร์ช้าง (พ.ศ. 2544)
* นักสู้ผู้ยิ่งใหญ่ (พ.ศ. 2545)
* สามัคคีประเทศไทย (พ.ศ. 2548)
* ลูกลุงขี้เมา (พ.ศ. 2550)

### แอ๊ด คาราบาว

* ข้าวสีทอง (พ.ศ. 2539)
* เดอะแมนซิตี้ไลอ้อน (พ.ศ. 2540)
* สุรชัยกึ่งศตวรรษ (พ.ศ. 2541)
* เหลืองหางขาว (พ.ศ. 2543)
* คนไทยหรือเปล่า (พ.ศ. 2544)
* ไม่ต้องร้องไห้ (พ.ศ. 2545)
* OTOP (พ.ศ. 2547)
* รัฐฉานตำนานที่โลกลืม (พ.ศ. 2549)
* ทุ่งฝันตะวันรอน (พ.ศ. 2549)
* ยืนยงตั้งวงเล่า (พ.ศ. 2549)
* แมงฟอร์ซวัน (พ.ศ. 2549)

### อัลบั้มพิเศษ

* ประเทศไทย 2549 (เมษายน พ.ศ. 2549)

### ผลงานภาพยนตร์

* คืนรัง (พ.ศ. 2562) รับบท ดุก แสดงร่วมกับ หงา คาราวาน, คาราบาว, เดวิด อินธี, เอ๋ สันติภาพ, กันตรึม จันทิมาธร, แฮมเมอร์, ยงยุทธ คำศรี ด้ามขวาน, มาลีฮวนน่า, ยิ่งยง ยอดบัวงาม, ดาว ขำมิน, ปุ้ย ตีสิบ, อ้อย กะท้อน, พยัพ คำพันธุ์, สมรักษ์ คำสิงห์, สามารถ พยัคฆ์อรุณ, เขาทราย แกแล็คซี่, เขาค้อ แกแล็คซี่, วิทยา พลเรศ

### ร่วมรับเชิญในอัลบั้มต่างๆของศิลปินท่านอื่นๆ
* โคโปรดิวเซอร์ในอัลบั้ม ดนตรีที่มีวิญญาณ ของ เล็ก คาราบาว (พ.ศ. 2532)
* เล่นคีย์บอร์ด, เปียโนในอัลบั้ม เสือตัวที่ 11 ของ พงษ์สิทธิ์ คำภีร์ (พ.ศ. 2533)
* เล่นกลองไฟฟ้า, เปียโน, คีย์บอร์ดในอัลบั้ม บันทึกการเดินทาง ของ พงษ์สิทธิ์ คำภีร์ (พ.ศ. 2534)
* เล่นคีย์บอร์ด, ฉิ่ง, ฉาบ, โหม่ง, กลองยาว, นักร้องรับเชิญในเพลง นักรักตัวจริง, คนไทย ในอัลบั้ม เราคนไทย ของ เล็ก คาราบาว (พ.ศ. 2534)
* เล่นคีย์บอร์ดในเพลง คิดถึงบ้าน, ฝนจางนางหาย, โคราชา, จันทราคาลิปโซ่ ในอัลบั้ม จ.ป.ล. (จีนปนลาว) ของ พงษ์เทพ กระโดนชำนาญ (พ.ศ. 2534)
* เล่นเปียโน, ออร์แกน, นักร้องรับเชิญในเพลง ร่มนักรัก ในอัลบั้ม ภูผาหมอก ของ เล็ก คาราบาว (พ.ศ. 2535)
* เล่นเปียโน, คีย์บอร์ดในอัลบั้ม ขอหาดไม้ขาวให้เต่ามะเฟือง ของ หงา คาราวาน (พ.ศ. 2535)
* เล่นเปียโน, แฮมมอน, สตริง, แอคคอร์เดียนในอัลบั้ม เจ้าดอกทิชชู่ ของ เศก ศักดิ์สิทธิ์ (พ.ศ. 2535)
* เล่นคีย์บอร์ด, ทรัมเป็ตในอัลบั้ม พฤษภา ของ แอ๊ด คาราบาว & ยิ่งยง โอภากุล (พ.ศ. 2535)
* เล่นเปียโนในอัลบั้ม อี๊ด เป็น อี๊ด คิดเอาเอง ของ ยิ่งยง โอภากุล (พ.ศ. 2535)
* เล่นแอคคอร์เดียน, ทรัมเป็ตในอัลบั้ม รักและหวัง ของ หงา คาราวาน & สุนทรี เวชานนท์ (พ.ศ. 2535)
* เล่นเปียโน, คีย์บอร์ดในเพลง ไฟยังมี, หัวใจติดลบ, สิงห์รายวัน, คนลาบ, สุขสบาย ในอัลบั้ม สิงห์รายวัน ของ มงคล อุทก (พ.ศ. 2535)
* เล่นแอคคอร์เดียนในเพลง ขอหัวใจมั่นคง ในอัลบั้ม จำได้เสมอ ของ โฮป (พ.ศ. 2536)
* เล่นเปียโนในเพลง ลมแล้ง, แอคคอร์เดียนในเพลง ยกให้น้อง ในอัลบั้ม นายหัวครก ของ แสง ธรรมดา (พ.ศ. 2536)
* โปรดิวเซอร์, แอคคอร์เดียนในเพลง คนใต้ใจเต็ม, คีย์บอร์ดในอัลบั้ม ลูกผู้ชาย ของ สันติภาพ (พ.ศ. 2539)
* เล่นแอคคอร์เดียนในอัลบั้ม นกเขานาตู ของ ทอม ดันดี (พ.ศ. 2542)
* โปรดิวเซอร์, คีย์บอร์ด, แอคคอร์เดียนในเพลง คุณครู ในอัลบั้ม 3 ช่า อคูสติก ของ สันติภาพ (พ.ศ. 2544)
* เล่นเป่าทรัมเป็ตในเพลง ลมรำเพย ในอัลบั้ม หนึ่งก้าว ๖๐ เพื่อนพ้องร้องเพลงพงษ์เทพ ของ พงษ์เทพ กระโดนชำนาญ (พ.ศ. 2557)

### ผลงาน[[:en:Master of ceremonies|พิธีกร]]
** ออนไลน์ **
* **พ.ศ. 2564** : ล้อมวงเล่า EP.1 ทางช่อง YouTuber:Carabao Official
* **พ.ศ. 2564** : ล้อมวงเล่า EP.2 ทางช่อง YouTuber:Carabao Official

### คอนเสิร์ต

* เล่นคีย์บอร์ดในคอนเสิร์ต 3 ตำนานเพื่อชีวิต ของ หงา คาราวาน, แอ๊ด คาราบาว, พงษ์สิทธิ์ คำภีร์ (26 กันยายน 2541) (รับเชิญ)

## ดูเพิ่ม

* คาราบาว

## อ้างอิง

## แหล่งข้อมูลอื่น
*แฟนเพจอย่างเป็นทางการของคาราบาว
*เปิดประวัติ ลือชัย งามสม

หมวดหมู่:บุคคลจากอำเภอสัตหีบ
ลือชัย งามสม
หมวดหมู่:คาราบาว
หมวดหมู่:ยูทูบเบอร์ชาวไทย
หมวดหมู่:เสียชีวิตจากภาวะหัวใจล้มเหลว